ที่ ชย ๗๙๙๐๑/ว๑๓๔ ที่ทำการองค์การบริหารส่วนตำบลตะโกทอง

อำเภอซับใหญ่ จังหวัดชัยภูมิ ๓๖๑๓๐

๒๒ มิถุนายน ๒๕๕๙

เรื่อง ขอความอนุเคราะห์ประชาสัมพันธ์

เรียน กำนัน,ผู้ใหญ่บ้านทุกหมู่บ้าน

สิ่งที่ส่งมาด้วย สำเนาคำสั่งฯ จำนวน ๑ ฉบับ

ด้วยองค์การบริหารส่วนตำบลตะโกทอง ได้มอบอำนาจให้ ปลัดองค์การบริหารส่วนตำบลตะโกทอง แต่งตั้งเป็นเจ้าพนักงานเจ้าหน้าที่และนายทะเบียนพาณิชย์ เพื่อให้การบริหารราชการขององค์การบริหารส่วนตำบลตะโกทองเป็นไปด้วยความรวดเร็ว คล่องตัว รวมทั้งเป็นการลดขั้นตอน และระยะเวลาในการสั่ง การอนุญาต และการอนุมัติในเรื่องเกี่ยวกับการให้บริการประชาชนโดยตรง

 เพื่อเป็นการประชาสัมพันธ์ให้ประชาชนในหมู่บ้านทราบ จึงขอความอนุเคราะห์ท่านประชาสัมพันธ์ ผ่านเสียงตามสาย/หอกระจายข่าว และติดประกาศไว้ ณ ศาลาประชาคมหมู่บ้าน เพื่อให้ประชาชนได้ทราบโดยทั่วกัน

จึงเรียนมาเพื่อทราบ และพิจารณาดำเนินการต่อไป

ขอแสดงความนับถือ

(นายสมาน กิ่งเพชร)

นายกองค์การบริหารส่วนตำบลตะโกทอง

กองคลัง

โทร ๐-๔๔๘๑-๐๐๒๙

***“ยึดมั่นธรรมาภิบาล บริการเพื่อประชาชน”***